After You ออกเมนูใหม่ มีหรือที่จะพลาด ยิ่งอากาศร้อนๆแบบนี้ เหมาะมากกับของเย็นๆอย่างน้ำแข็งใส และเมนูที่ดาวมาลองวันนี้นั่นก็คือ Mayongchid Kakigori หรือน้ำแข็งใสมะยงชิดนั่นเองค่ะ 
 
After You สาขานี้ตั้งอยู่สยามสแควร์วันชั้นล่างสุด ซึ่งร้านจะอยู่ฝั่งด้านหลังห้าง (ตรงข้ามกับ Kitty House) บรรยากาศของสาขานี้ค่อนข้างครึกครื้น คนพลุกพล่านพอสมควรค่ะ และร้านก็กว้างขวางกว่าทุกสาขา 

- Mayongchid Kakigori (185฿) น้ำแข็งใสถ้วยใหญ่เสิร์ฟมาพร้อมกับซอสมะยงชิด ก่อนทานก็ราดซอสลงไปก่อนค่ะ ตัวน้ำแข็งใสเป็นเกล็ดน้ำแข็งเนียนละเอียด ตัวซอสรสชาติเปรี้ยวหวานเข้ากันได้ดีกับน้ำแข็งใส แต่ว่าซอสน้อยไปหน่อยทำให้บางคำที่กินไปจืดบ้าง เพราะราดซอสไม่ทั่วส่วนด้านล่างน้ำแข็งใสมีเนื้อมะยงชิดหั่นเป็นชิ้นๆความอร่อยอยู่ที่ตรงนี้ค่ะ 

สรุป เป็นอีกหนึ่งเมนูคลายร้อนที่เหมาะกับอากาศในช่วงหน้าร้อนนี้มากๆใครที่ยังไม่เคยลองก็แวะมาลองกันได้นะคะ